CELEX: 62011CA0610
Language: hu
Date: 2013-09-26 00:00:00
Title: C-610/11. P. sz. ügy: A Bíróság (negyedik tanács) 2013. szeptember 26-i ítélete — Centrotherm Systemtechnik GmbH kontra Belső Piaci Harmonizációs Hivatal (védjegyek és formatervezési minták), centrotherm Clean Solutions GmbH & Co. KG (Fellebbezés — Megszűnés megállapítása iránti eljárás — CENTROTHERM közösségi szóvédjegy — Tényleges használat — Bizonyítékok — Eskü alatt tett nyilatkozat — Bizonyítási teher — A tények hivatalból történő vizsgálata — A fellebbezési tanács elé terjesztett kiegészítő bizonyítékok — 207/2009/EK rendelet — 15., 51. és 76. cikk — 2868/95/EK rendelet — A 40. szabály (5) bekezdése)

23.11.2013   
            
            
               HU
            
            
               Az Európai Unió Hivatalos Lapja
            
            
               C 344/15
            
         A Bíróság (negyedik tanács) 2013. szeptember 26-i ítélete — Centrotherm Systemtechnik GmbH kontra Belső Piaci Harmonizációs Hivatal (védjegyek és formatervezési minták), centrotherm Clean Solutions GmbH & Co. KG
   (C-610/11. P. sz. ügy) (1)
   
   (Fellebbezés - Megszűnés megállapítása iránti eljárás - CENTROTHERM közösségi szóvédjegy - Tényleges használat - Bizonyítékok - Eskü alatt tett nyilatkozat - Bizonyítási teher - A tények hivatalból történő vizsgálata - A fellebbezési tanács elé terjesztett kiegészítő bizonyítékok - 207/2009/EK rendelet - 15., 51. és 76. cikk - 2868/95/EK rendelet - A 40. szabály (5) bekezdése)
   2013/C 344/24
   Az eljárás nyelve: német
   
      Felek
   
   
      Fellebbező: Centrotherm Systemtechnik GmbH (képviselők: A. Schulz és C. Onken Rechtsanwälte, valamint F. Schmidt Patentanwalt)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM) (képviselő: G. Schneider meghatalmazott), centrotherm Clean Solutions GmbH & Co. KG, képviselők: O. Löffel és P. Lange Rechtsanwälte)
   
      Tárgy
   
   A Törvényszék (hatodik tanács) T-434/09. sz., Centrotherm Systemtechnik kontra OHIM ügyben 2011. szeptember 15-én hozott azon ítélete ellen benyújtott fellebbezés, amellyel a Törvényszék elutasította az OHIM negyedik fellebbezési tanácsának 2009. augusztus 25-én hozott határozata (R 6/2008-4. sz. ügy) ellen amiatt benyújtott keresetet, hogy a fellebbezési tanács helyt adott a CENTROTHERM védjegy megszűnésének megállapítása iránti kérelemnek — Védjegy tényleges használata — Bizonyítás
   
      Rendelkező rész
   
   
               1.
            
            
               A Bíróság hatályon kívül helyezi az Európai Unió Törvényszékének a T-434/09. sz., Centrotherm Systemtechnik kontra OHIM — centrotherm Clean Solutions (CENTROTHERM) ügyben 2011. szeptember 15-én hozott ítéletét.
            
         
               2.
            
            
               A Bíróság hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsa 2009. augusztus 25-i határozata (R 6/2008-4. sz. ügy) rendelkező részének 2. pontját.
            
         
               3.
            
            
               A Centrotherm Systemtechnik GmbH, a Belső Piaci Harmonizációs Hivatal (védjegyek és formatervezési minták) (OHIM), és a centrotherm Clean Solutions GmbH & Co. KG maga viseli az elsőfokú eljárással, valamint a fellebbezési eljárással kapcsolatban felmerült saját költségeit.
            
         
      (1)  HL C 80., 2012.03.17.